**ПОКРАЈИНСКИ СЕКРЕТАРИЈАТ ЗА ФИНАНСИЈЕ**

**ИНФОРМАЦИЈА**

**О ОСТВАРЕНИМ ПРОСЕЧНИМ НЕТО ЗАРАДАМА У ПЕРИОДУ ЈАНУАР – МАРТ 2014. ГОДИНЕ**

**У РЕПУБЛИЦИ СРБИЈИ**

Нови Сад, мај 2014. године

**САДРЖАЈ**

[1. ПРОСЕЧНЕ НЕТО ЗАРАДЕ ПО ЗАПОСЛЕНОМ У ПЕРИОДУ ЈАНУАР-МАРТ 2014. ГОДИНЕ *1*](#_Toc388870010)

[*1.1. ПРОСЕЧНЕ ЗАРАДЕ ПО РЕГИОНИМА (НСТЈ 2) 1*](#_Toc388870011)

[*1.2. просечне зараде НА НИВОУ ОБЛАСТИ (НСТЈ 3) У ВОЈВОДИНИ 2*](#_Toc388870012)

[*1.3. ПРОСЕЧНЕ ЗАРАДЕ ПО ОПШТИНАМА И ГРАДОВИМА 3*](#_Toc388870013)

[2. ПРОСЕЧНЕ ЗАРАДЕ У МЕСЕЦУ МАРТУ 2014. ГОДИНЕ У ВОЈВОДИНИ ПО СЕКТОРИМА ДЕЛАТНОСТИ – 4](#_Toc388870014)

[*2.1. ПРОСЕЧНЕ ЗАРАДЕ У ОДНОСУ НА ОСТВАРЕЊЕ 2013. ГОДИНЕ 5*](#_Toc388870015)

[*2.2. ПРОСЕЧНЕ ЗАРАДЕ У ОДНОСУ НА БЕОГРАД 6*](#_Toc388870016)

[3. КОНСТАТАЦИЈЕ И ОЦЕНЕ 8](#_Toc388870017)

# ПРОСЕЧНЕ НЕТО ЗАРАДЕ ПО ЗАПОСЛЕНОМ У ПЕРИОДУ ЈАНУАР-МАРТ 2014. ГОДИНЕ

Један од показатеља економске и привредне развијености свакако су и просечне нето зараде по запосленом. У овом поглављу анализиране су просечне нето зараде по запосленом (у даљем тексту: просечне зараде) на нивоу Републике Србије и на нивоу статистичких територијалних јединица, нивоа НСТЈ 2 - региони и НСТЈ 3-области, у оквиру Региона Војводинe.

## 1.1. ПРОСЕЧНЕ ЗАРАДЕ ПО РЕГИОНИМА (НСТЈ 2)

На основу података Републичког завода за статистику[[1]](#footnote-1), просечна зарада у Републици **Србији** у периоду **јануар-март** 2014. године износила је **41.841** динар, а што се може видети из Табеле 1, дате у прилогу Информације.

Посматрано по регионима просечна зарада је у:

1. **Београдском** региону износила **52.053** динара,
2. **Војводини** – **39.532** динара,
3. Региону **Јужне и Источне Србије** – **36.690** динара и
4. Региону **Шумадије и Западне Србије** – **36.055** динара.

Посматрано у односу на републички просек, **изнад** републичког **просека** била је само просечна зарада у **београдском региону,**  и то за **10.212** динара, или за **24,4%.**

**У свим осталим регионима** просечна зарада била је **испод** републичког просека. Тако је просечна зарада у:

1. **Војводини** била за **2.309** динара, односно за **5,5%** испод републичког просека,
2. Региону **Јужне и Источне Србије** – за **5.151** динар, односно за **12,3%** испод републичког просека и
3. Региону **Шумадије и Западне Србије** – за **5.786** динара, или за **13,8%** испод републичког просека.

**ПРОСЕЧНЕ ЗАРАДЕ У ПЕРИОДУ ЈАНУАР-МАРТ 2014. ГОДИНЕ У ОДНОСУ НА ИСТИ ПЕРИОД 2013. ГОДИНЕ**

У односу на исти период 2013. године просечна зарада **у Републици** Србији је **повећана** за **438** динара, или за **1,1%.**

**Сви региони**, **осим** региона **Војводине**, забележили су номинални **раст** просечних зарада, и то:

1. **Београдски** регион – за **946** динара, или за **1,9%,**
2. Регион **Јужне и Источне Србије** – за **872** динара, или за **2,4%** и
3. Регион **Шумадије и Западне Србије** – за **519** динара, или за **1,5%**.

Једино је у региону **Војводине** забележен **пад** просечних зарада – за **397** динара, или за **1%**.

Уколико се узме у обзир остварени индекс потрошачких цена од 102,7[[2]](#footnote-2), може се констатовати да су просечне зараде **реално смањене** у односу на исти период 2013. године, како **на нивоу Републике Србије** и то за **1,6%,** тако и **у свим регионима**, и то у :

1. **Војводини** – за **3,6%,**
2. Региону **Шумадије и Западне Србије –**  за **1,2%,**
3. Региону **Јужне и Источне Србије –** за **0,3%** и
4. **Београдском** региону – за **0,8%**.

## 1.2. просечне зараде НА НИВОУ ОБЛАСТИ (НСТЈ 3) У ВОЈВОДИНИ

Посматрано по областима просечна зарада је у:

1. Јужнобанатској области износила 43.853 динара,
2. Јужнобачкој области – 42.207 динара,
3. Севернобачкој области – 38.511 динара,
4. Средњoбанатској области – 36.295 динара,
5. Севернобанатској области – 35.745 динара,
6. Сремској области – 35.586 динара и
7. Западнобачкој области – 34.896 динара.

Од седам области у Војводини у **пет** области просечне зараде су биле **испод** републичког просека, и то у :

1. Западнобачкој области – за 6.945 динара, или за 16,6%,
2. Сремској области – за 6.255 динара, или за 14,9%,
3. Севернобанатској области – за 6.096 динара, или за 14,6%,
4. Средњoбанатској области – за 5.546 динара, или за 13,3% и
5. Севернобачкој области – за 3.330 динара, или за 8,0%.

Просечне зараде **изнад** републичког просека остварене су у **две** области, и то у:

1. Јужнобачкој области – за 366 динара, или за 0,9% и
2. Јужнобанатској области – за 2.012 динара, или за 4,8%.

**ПРОСЕЧНЕ ЗАРАДЕ У ПЕРИОДУ ЈАНУАР-МАРТ 2014. ГОДИНЕ У ОДНОСУ НА ИСТИ ПЕРИОД 2013. ГОДИНЕ**

У односу на исти период 2013. године од седам области само су **три** области имале номинални **раст** просечних зарада, и то:

1. Севернобачка област – повећање за 1.680 динара, или за 4,6%,
2. Јужнобанатска област – повећање за 598 динара, или за 1,4% и
3. Сремска област – повећање за 392 динара, или за 1,1%.

Номинални **пад** зарада имале су:

1. Средњoбанатска област – за 1.384 динара, или за 3,7%,
2. јужнобачка област –за 1.298 динара, или за 3%,
3. Западнобачка област –за 698 динара, или за 2% и
4. Севернобанатска област – за 80 динара, или за 0,2%.

Уколико узмемо у обзир индекс потрошачких цена, можемо констатовати да је просечна зарада у свим областима у Војводини, осим Севернобачке, **реално смањена** у односу на период јануар-март 2013. године, и то:

1. Средњoбанатска област – за 6,2%,
2. јужнобачка област –за 5,5%,
3. Западнобачка област – за 4,5%,
4. Севернобанатска област –за 2,8%,
5. Сремска област – за 1,5% и
6. Јужнобанатска област – за 1,3% .

У **Севернобачкој области** просечне зараде су **реално порасле** за **1,8%,** а што се може видети из Т абеле 1, дате у прилогу Информације.

## 1.3. ПРОСЕЧНЕ ЗАРАДЕ ПО ОПШТИНАМА И ГРАДОВИМА

Посматрано по општинама у Војводини, **најнижу** просечну зараду остварила је општина **Пландиште – 27.721** динар, а **највишу** општина **Беочин – 52.050** динара, што значи да су се зараде кретале у распону од 1 до 1,9, а што се може видети из Табеле 2, дате у прилогу Информације.

Просечна зарада у општини **Пландиште** била је **за 14.120** динара, или за **33,7% испод** републичког **просека**, а у општини Беочин за 10.209 динара, или за 24,4% изнад републичког просека.

Зараду **изнад** просека Републике Србије остварило је **6 јединица** локалне самоуправе и то 2 града и 4 општине. Посматрано на нивоу градова, град **Нови Сад** је имао зараду вишу за 1.464 динара, или за **3,5%,** а град **Панчево** – за 4.943 динара, или за **11,8%,** у односу на републички просек.

Нето зараду изнад републичког просека оствариле су и **следеће општине:**

1. Беочин – за 10.209 динара, или за 24,4%,
2. Вршац – за 9.274 динара, или за 22,2%,
3. Бачка Паланка – за 7.889 динара, или за 18,9% и
4. Пећинци – за 3.898 динара, или за 9,3% .

Просечну зараду **испод** републичког просека остварило **је 39 јединица** локалне самоуправе и то 4 града и 35 општина. Посматрано на нивоу градова, зарада испод републичког просека остварена је у:

1. Сомбору – за 7.891 динар, или за 18,9%,
2. Сремској Митровици – за 3.879 динара, или за 9,3%,
3. Зрењанину – за 3.863 динара, или за 9,2% и у
4. Суботици – за 2.566 динара, или за 6,1% .

**ПРОСЕЧНЕ ЗАРАДЕ У ПЕРИОДУ ЈАНУАР-МАРТ 2014. ГОДИНЕ У ОДНОСУ НА ИСТИ ПЕРИОД 2013. ГОДИНЕ**

Номинални **раст** просечних зарада у Војводини имало **је 27 локалних** самоуправа и то градови Суботица и Сремска Митровица и 25 општина.

**Највећи раст** просечних зарада имала је општина **Сремски Карловци** – повећање за **6.492** динара, или за **21,9%,** а најнижи раст је забележен у општини Рума – за 10 динара.

Номинални **пад** просечних зарада имало је **18 јединица** локалне самоуправе, и то градови: Сомбор, Панчево, Нови Сад и Зрењанин, као и 14 општина. **Највећи** номинални пад забележен је у општини **Апатин** – за **5.755** динара, или за **13,5%**, а **најмањи** пад у општини **Кањижа** – за 18 динара.

Уколико узмемо у обзир индекс потрошачких цена можемо закључити да је **реалан раст** просечних зарада забележен код **20 локалних самоуправа**, и то 18 општина и 2 града – Суботице и Сремске Митровице, и кретао се у распону од 0,7% – у општини Житиште, до 18,7% – у општини Сремски Карловци.

Реалан **пад** просечних зарада забележен је код **25 локалних самоуправа**, и то код 4 града и 21 општине и кретао се у распону од 0,6% – у општинама Ковин и Чока до 16,5% – у општини Шид.

# ПРОСЕЧНЕ ЗАРАДЕ У МЕСЕЦУ МАРТУ 2014. ГОДИНЕ У ВОЈВОДИНИ ПО СЕКТОРИМА ДЕЛАТНОСТИ

Просечна зарада у месецу марту 2014. године **у Војводини** је износила **41.803 динара**. У односу на фебруар 2014. године (43.018 динара) зарада је **смањена** за 1.215 динара, или **за око 3%,** а у односу на просечну зараду **у 2013.** години (42.935 динара) **смањена** је за 1.132 динара, или за око **3%**, а што се може видети из Табеле 4, дате у прилогу Информације.

Посматрано по секторима делатности највећа просечна зарада у месецу марту 2014. године у Војводини остварена је у сектору Рударство – 96.056 динара, а најнижа у сектору Остале услужне делатности – 21.754 динара, како следи:

|  |  |  |
| --- | --- | --- |
| 1 | Рударство | 96.056 |
| 2 | Стручне, научне и техничке делатности | 72.907 |
| 3 | Снабдевање електричном енергијом, гасом, паром и климатизација | 66.471 |
| 4 | Државна управа и одбрана; обавезно социјално осигурање | 52.003 |
| 5 | Пoсловање некретнинама | 51.455 |
| 6 | Информисање и комуникације | 48.341 |
| 7 | Финансијске делатности и делатност осигурања | 48.325 |
| 8 | Прерађивачка индустрија | 43.246 |
| 9 | Здравствена и социјална заштита | 41.886 |
| 10 | Снабдевање водом; управљање отпадним водама, контролисање процеса уклањања отпада и сличне активности | 41.824 |
| 11 | Образовање | 41.154 |
| 12 | Саобраћај и складиштење | 40.486 |
| 13 | Грађевинарство | 37.080 |
| 14 | Административне и помоћне услужне делатности | 35.580 |
| 15 | Уметност; забава и рекреација | 34.909 |
| 16 | Пољопривреда, шумарство и рибарство | 34.886 |
| 17 | Трговина на велико и трговина на мало; поправка моторних возила и мотоцикала | 28.979 |
| 18 | Услуге смештаја и исхране | 22.547 |
| 19 | Остале услужне делатности | 21.754 |

## ПРОСЕЧНЕ ЗАРАДЕ У ОДНОСУ НА ОСТВАРЕЊЕ 2013. ГОДИНЕ

У односу **на просек 2013.** године од укупно 19 сектора, зараде у марту 2014. године у Војводини **смањене су** у **11 сектора**, и то у следећим секторима:

1. Финансијске делатности и делатност осигурања – за 26.571 динар, или за 35%,
2. Стручне, научне и техничке делатности – за 13.485 динара, или за 16%,
3. Остале услужне делатности- за 8.367 динара, или за 28%,
4. Пoсловање некретнинама – за 5.152 динара, или за 9%,
5. Снабдевање електричном енергијом, гасом, паром и климатизација – за 5.057 динара, или за 7%,
6. Рударство – за 4.898 динара, или за 5%,
7. Пољопривреда, шумарство и рибарство – за 3.117 динара, или за 8%,
8. Уметност забава и рекреација – за 2.601 динар, или 7%,
9. Саобраћај и складиштење – за 1.326 динара, или за 3%,
10. Здравствена и социјална заштита – за 202 динара и
11. Образовање – за 119 динара.

**Раст** зарада је остварен у следећим секторима:

1. Административне и помоћне услужне делатности – за 1.779 динара, или за 5%,
2. Информисање и комуникације – за 1.668 динара, или за 4%,
3. Државна управа и одбрана; обавезно социјално осигурање – за 1.096 динара, или за 2%,
4. Прерађивачка индустрија – за 966 динара, или за 2%,
5. Снабдевање водом; управљање отпадним водама, контролисање процеса уклањања отпада и сличне активности – за 552 динара, или за 1%,
6. Трговина на велико и трговина на мало; поправка моторних возила и мотоцикала – за 409 динара, или за 1%,
7. Услуге смештаја и исхране- за 322 динара, или за 1% и
8. Грађевинарство – за 190 динара, или за 1%, а што се може видети из Табеле 4, дате у прилогу Информације .

## 2.2. ПРОСЕЧНЕ ЗАРАДЕ У ОДНОСУ НА БЕОГРАД

Због чињенице да једино запослени у Београду већ годинама остварују далеко веће зараде од запослених у Војводини, као и у односу на друге регионе и да управо зараде запослених у Београду највише утичу на висину просечне зараде у Републици, сагледали смо и висину просечне зараде по секторима делатности у месецу марту 2014. године у Београду и у Војводини, а што се може видети из Табеле 5, дате у прилогу Информације.

Од 19 сектора делатности, **у Војводини** су **у 16 сектора** остварене **ниже зараде** од зарада запослених у Београду, а нарочито у секторима:

1. Остале услужне делатности – за 22.505 динара, или за 51%,
2. Информисање и комуникације – за 42.091 динар, или за 46,5%,
3. Трговина на велико и мало и поправка моторних возила - за 22.104 динара, или за 43%,
4. Финансијске делатности и делатност осигурања – за 31.278 динара, или за 39%,
5. Саобраћај и складиштење - за 15.749 динара, или за 28%,
6. Уметност, забава и рекреација – за 13.496 динара, или за 28%,
7. Услуге смештаја и исхране – за 7.771 динар, или за 26%.

На просечну зараду по запосленом[[3]](#footnote-3), поред зараде по секторима делатности, утиче и број запослених у тим секторима. Тако у секторима **у Београду,** где суостварене знатно више зараде од просека у Републици и у Војводини, **ради и највећи број запослених у тим секторима,** па у сектору :

1. Остале услужне делатности - ради 43% лица запослених у том сектору у Републици,
2. Информисање и комуникације – 60%,
3. Трговина на велико и мало и поправка моторних возила - 46%,
4. Финансијске делатности и делатност осигурања –63%,
5. Саобраћај и складиштење - 42%,
6. Уметност, забава и рекреација – 44%,
7. Услуге смештаја и исхране –51% лица запослених у том сектору у Републици.

Само **у три сектора делатности** просечна зарада у **Војводини** била је **виша** него у Београду, и то:

1. Стручне, научне иновационе и техничке делатности - за 5.603 динара, или за 8%,
2. Административне и помоћне услужне делатности - за 4.471 динар, или за 14% и
3. Рударство - за 16.213 динара, или за 20%.

Иако су у овим секторима остварене веће зараде него у Београду, број запослених у Војводини у овим секторима је далеко мањи него у Београду. Док у Београду у ова три сектора ради 63.802 лица, у Војводини ради 21.310 лица, готово три пута мање.

За разлику од сектора где се остварују високе зараде, **Војводина је годинама имала далеко већи број запослених** у **производним секторима,** као што су Прерађивачка индустрија, Пољопривреда, шумарство и рибарство, као и у „малој привреди“, односно код приватних предузетника.

Позната је чињеница да су зараде у овим секторима далеко ниже од зарада у информисању и комуникацијама, финансијским делатностима, државној управи и другим сличним непроизводним делатностима, које преовлађују у Београдском региону и које су изнад зарада у истим секторима делатности у Војводини.

Управо због такве структуре запослених и високих зарада у непроизводним делатностима у Београду, Војводина „заостаје“ у односу на Београдски регион.

# КОНСТАТАЦИЈЕ И ОЦЕНЕ

На основу података Републичког завода за статистику, просечна зарада у Републици **Србији** у периоду **јануар-март** 2014. године износила је **41.841** динар. Посматрано по регионима просечна зарада је у **Београду** износила **52.053** динара, **Војводини** – **39.532** динара, Региону **Јужне и Источне Србије** – **36.690** динара и Региону **Шумадије и Западне Србије** – **36.055** динара.

**Изнад** републичког **просека** била је само просечна зарада у **београдском региону**,и то за 10.212 динара, или за 24%.

**У свим осталим регионима** просечна зарада била је **испод** републичког **просека**. Тако је просечна зарада у Војводини била за 2.309 динара, односно за 5,5% испод републичког просека, Региону Јужне и Источне Србије – за 5.151 динар, односно за 12,3% испод републичког просека и Региону Шумадије и Западне Србије – за 5.786 динара, или за 13,8% испод републичког просека.

Уколико се узме у обзир остварени индекс потрошачких цена од 102,7[[4]](#footnote-4), може се констатовати да су просечне зараде **реално смањене** у односу на исти период 2013. године, како **на нивоу Републике Србије** – за **1,6%,** тако и **у свим регионима**, и то у Војводини – за 3,6%, Региону Шумадије и Западне Србије – за 1,2%, Региону Јужне и Источне Србије – за 0,3% и Београдском региону – за 0,8%.

Посматрано **на нивоу области, у Војводини** су од седам области у **пет** области просечне зараде биле **испод** републичког **просека**, и то у Западнобачкој области – за 6.945 динара, или за 16,6%, Сремској области – за 6.255 динара, или за 14,9%, Севернобанатској области – за 6.096 динара, или за 14,6%, Средњoбанатској области – за 5.546 динара, или за 13,3% и Севернобачкој области – за 3.330 динара, или за 8,0%.

Просечне зараде **изнад** републичког просека остварене су у **две** области, и то у: Јужнобачкој области – за 366 динара, или за 0,9% и Јужнобанатској области – за 2.012 динара, или за 4,8%.

Посматрано **по општинама у Војводини**, **најнижу** просечну зараду остварила је општина **Пландиште – 27.721** динар, а **највишу** општина **Беочин – 52.050** динара, што значи да су се зараде кретале у распону од 1 до 1,9.

**Реалан раст** просечних зарада забележен је код **20** локалних **самоуправа**, и то 18 општина и 2 града - Суботице и Сремске Митровице.

Реалан **пад** зарада забележен је **25** локалних **самоуправа-** код 4 града и 21 општине.

Просечна зарада **у месецу марту 2014. године** у Војводини је износила **41.803 динара**. У односу на фебруар 2014. године (43.018 динара) зарада је **смањена** за 1.215 динара, или за око 3%, а у односу на просечну зараду у 2013.години ( 42.935 динара) смањена је за 1.132 динара или за **3%.**

Посматрано **по секторима** делатности највећа просечна зарада у месецу марту 2014. године у Војводини остварена је у сектору **Рударство – 96.056** динара, а **најнижа** у сектору **Остале услужне делатности** – **21.754** динара.

У односу **на просек 2013.** године**,** од укупно 19 сектора, зараде у марту 2014. године биле су **мање** у **11 сектора.** Највеће смањење зарада било је у сектору **-** Финансијске делатности и делатност осигурања – за 26.571 динар, или за 35% и у сектору Стручне, научне и техничке делатности – за 13.485 динара, или за 16%.

**У 8 сектора** је дошло до **повећања зарада** при чему је највећи раст забележен у сектору Административне и помоћне услужне делатности – за 1.779 динара, или за 5%.

Због чињенице да једино запослени у Београду већ годинама остварују далеко веће зараде од запослених у Војводини, као и у односу на друге регионе и да управо зараде запослених у Београду највише утичу на висину просечне зараде у Републици, у Информацији је сагледана и висина просечне зараде по секторима делатности у месецу марту 2014. године у Београду и у Војводини.

Од 19 сектора делатности, **у Војводини** су **у 16 сектора** остварене **ниже зараде** од зарада запослених у Београдском региону.

Само **у три сектора делатности** просечна зарада у **Војводини** била је **виша** него у Београду, и то у сектору Стручне, научне иновационе и техничке делатности - за 5.603 динара, или за 8%, сектору Административне и помоћне услужне делатности - за 4.471 динар, или за 14% и у сектору Рударство - за 16.213 динара, или за 20%.

Иако су у овим секторима остварене веће зараде него у Београду, број запослених у Војводини у овим секторима је далеко мањи него у Београду. Док у Београду у ова три сектора ради 63.802 лица, у Војводини ради 21.310 лица, готово три пута мање.

За разлику ос сектора где се остварују високе зараде, **Војводина је годинама имала далеко већи број запослених** у **производним секторима,** као што су Прерађивачка индустрија, Пољопривреда, шумарство и рибарство, као и у „малој привреди“, односно код приватних предузетника.

Позната је чињеница да су зараде у овим секторима далеко ниже од зарада у информисању и комуникацијама, финансијским делатностима, државној управи и другим сличним непроизводним делатностима, које преовлађују у Београдском региону и које су изнад зарада у истим секторима делатности у Војводини.

Управо због такве структуре запослених и високих зарада у непроизводним делатностима у Београду, Војводина „заостаје“ у односу на Београдски регион.

1. Зараде по запосленом у Републици Србији по општинама и градовима, број 103 од 25.04.2014. године - Саопштење ЗП 14 [↑](#footnote-ref-1)
2. Индекси потрошачких цена за март 2014. године („Сл. гласник РС“, бр.40/2014). [↑](#footnote-ref-2)
3. Подаци о броју запослених преузети су из Саопштења Републичког завода за статистику ЗП 21 – бр 19 од 31.01.2014. године, јер је према Календару публикација РЗСС објављивање наредног Саопштења о запосленима у Републици Србији, са стањем на дан 31.03.2014. године, предвиђено за **22.07.2014**. године. [↑](#footnote-ref-3)
4. Индекси потрошачких цена за март 2014. године („Сл. гласник РС“, бр.40/2014). [↑](#footnote-ref-4)